open-index/open-wikipedia-markdown huggingface dataset:
Բենջամին Ռայ

**Ռայ Բենջամին** (, ), ամերիկացի թեթեւաթլետ (սպրինտ և արգելապատնեշներով վազք)։ Աթլետիկայի ԱՄՆ-ի հավաքականում սկսել է հանդես գալ 2019 թվականին Դոհայում անցկացված աշխարհի առաջնությունում, որտեղ ոսկե մեդալ է նվաճել 4x400 մետր փոխանցավազքում, իսկ 400 մետր արգելավազքում դարձել է արծաթե մեդալակիր։

## Կենսագրություն
Ռայ Բենջամինը ծնվել է 1997 թվականի հուլիսի 27-ին Նյու Յորք նահանգի Մաունթ Վեռնոն քաղաքում։ Անտիգուանցի հայտնի կրիկետ խաղացող Ուինսթոն Բենջամինի որդին է։

Մանկությունն անցկացրել Է ԱՄՆ-ում, Սովորել է տեղի *Mount Vernon High School* ավագ դպրոցում, որտեղ բավականին բարձր արդյունքներ է ցույց տվել թեթև աթլետիկայի ոլորտում, բազմիցս դարձել է նահանգի չեմպիոն տարբեր սպրինտերային մարզաձևերում։

Մարզական կարիերայի սկզբում հանդես է եկել իր պատմական հայրենիքի՝ Անտիգուա և Բարբուդայի հավաքականում, մասնավորապես ներկայացրել է այդ երկիրը 2013 թվականի աշխարհի պատանեկան առաջնությունում Դոնեցկում և 2015 թվականի *CARIFTA Games* պատանեկան մրցումներում Բաստերում։

2016 թվականին ընդունվել է Լոս Անջելեսի Կալիֆոռնիայի համալսարան, որտեղ միանգամից դարձել է թեթև ատլետիկայի թիմի անդամ։ Հաջողությամբ հանդես է եկել ԱՄՆ-ի ուսանողական մրցումներում, 2017 թվականին 400 մետր արգելավազքում նվաճել է Ուսանողական սպորտի ազգային ասոցիացիայի (NCAA) առաջնության առաջին դիվիզիոնի արծաթե մեդալ։

2018 թվականին տեղափոխվել է Հարավային Կալիֆոռնիայի համալսարան և սկսել է ավելի բարձր արդյունքներ ցույց տալ։ Այսպես, NCAA-ի առաջնությունում հաղթել է 400 մետր արգելավազքում և 4x400 մետր փոխանցավազքում։

2018 թվականին Փարիզում անցկացված *Meeting Areva*-ում 200 մետր մրցատարածությունն անցել է 19,99 վայրկյանում՝ 0,65 վայրկյանով գերազանցելով իր նախորդ անձնական ռեկորդ։ Նա դարձել է 72-րդ մարդը, որին հաջողվել է անցնել այդ մրցատարածությունը 20 վայրկյանից քիչ ժամանակում։

2019 թվականին առաջին անգամ հաղթել է ԱՄՆ-ի աթլետիկայի մեծահասակների առաջնությունոմ, ընդգրկվել է ԱՄՆ-ի ազգային հավաքականի հիմնական կազմում և հաջող ելույթների շարքի շնորհիվ իրավունք է ստացել պաշտպանել երկրի պատիվը Դոհայի աշխարհի առաջնությունում։ 400 մետր արգելավազքում 47,66 վայրկյան արդյունքով նվաճել է արծաթե մեդալ՝ եզրափակչում զիջելով միայն նորվեգացի Կարստեն Վարհոլմին, մինչդեռ 4x400 մետր փոխանցավազքում իր հայրենակիցների հետ գերազանցել է բոլոր մրցակիցներին և նվաճել ոսկի։

## Ծանոթագրություններ

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Ամերիկացի թեթևատլետներ
Կատեգորիա:Ամերիկացի օլիմպիական չեմպիոններ
Կատեգորիա:Հարավային Կալիֆոռնիայի համալսարանի շրջանավարտներ
Եկատերինա Ենինա

**Եկատերինա Անդրեևնա Ենինա** (, *մինչև 2014 թվականը՝ *'Բելովա**', ), ռուս վոլեյբոլիստ,  Ռուսաստանի սպորտի վարպետ։

## Կենսագրություն
Եկատերինա Բելովան վոլեյբոլ խաղալ սկսել է Չելյաբինսկի «Յունոստ-Մետար» ՕՀՄՊ մարզադպրոցում։

2010 թվականին սկսել է հանդես գալ «Ավտոդոր-Մետար» ակումբում Ռուսաստանի առաջնությունում։ 2010/2011 թվականներին թիմի կազմում անցկացրել է 11 խաղ, իսկ հաջորդ մրցաշրջանում արդեն խաղացել է մեկնարկային կազմում։

2012/2013 թվականներին խաղացել է «Ա» բարձրագույն լիգայում, որից Չելյաբինսկի թիմը դուրս մնացել 2012 թվականին, բայց 2013/2014 մրցաշրջանից կրկին հանդես է եկել սուպեր լիգայում՝ պայմանագիր կնքելով «Տյումեն-ՏյումԳՈՒ» ակումբի հետ։ 2014 թվականից Ենինա ազգանունով խաղացել է Սարատովի «Պրոտոնում»։ Ռուսաստանի առաջնությունում 2015/2016 մրցաշրջանում զբաղեցրել է 2-րդ տեղը բլոկի արդյունավետության առումով (61 միավոր 20 խաղերում)։ Իսկ ընդհանուր արդյունավետությամբ Ենինան իր ամպլուայի խաղացողների շարքում  դարձել է 3-րդը («Ուրալոչկա-ՆՏՄԿ» կենտրոնական շրջափակողներ Շինեդ Ջեքի և Իրինա Զարյաժկոյից հետո)։

2016 թվականի դեկտեմբերին «Պրոտոնի» կազմում Ենինան դարձել է Ռուսաստանի Գավաթի խաղարկության բրոնզե մեդալակիր։

Իր բազմաթիվ դաջվածքների շնորհիվ Եկատերինան ռուս վոլեյբոլիստների շրջանում ունի ամենաարտասովոր արտաքիններից մեկը։

2017 թվականին Եկատերինան պայմանագիր է կնքել «Ուրալոչկա» ակումբի հետ։

2020 թվականի ամռանը պայմանագիր է կնքել «Դինամո» (Մոսկվա) ակումբի հետ։

Ռուսաստանի օլիմպիական հավաքականին միացել է 2021 թվականին։ Տոկիոյի Օլիմպիական խաղերում Ենինան մասնակցել է 4 հանդիպման, որոնցում վաստակել է 4 միավոր։ Նույն թվականին նա մասնակցել է Եվրոպայի առաջնությանը, որտեղ անցկացրել է 7 խաղ և վաստակել 35 միավոր։

### Ակումբային կարիերա
* 2010-2013 –  Ավտոդոր Մետար (Չելյաբինսկ)
* 2013-2014 –  Տյումեն-Տյումենի պետական համալսարան (Տյումեն)
* 2014-2017 –  «Պրոտոն» (Սարատովի մարզ)
* 2017-2020 –  «Ուրալոչկա-ՆՏՄԿ» (Սվերդլովսկի մարզ)
* 2020 թվականից –  «Դինամո» (Մոսկվա)

## Ձեռքբերումներ
* 2021 թվականի Ռուսաստանի առաջնության արծաթե մեդալակիր
** Ռուսաստանի առաջնությունների եռակի բրոնզե մեդալակիր – 2018, 2019, 2020
* Ռուսաստանի գավաթի խաղարկության արծաթե (2020) և բրոնզե (2016) մրցանակակիր։

## Ծանոթագրություններ

## Արտաքին հղումներ
* Եկատերինա Ենինայի էջը sbvolley.ru կայքում 
* Վիճակագրությունը volleyservice.ru կայքում

Կատեգորիա:Ռուս վոլեյբոլիստներ
Կատեգորիա:Ռուսաստանի սպորտի վարպետներ
Քյումարս Հեյդարի

**Քյումարս Հեյդարի** (, ), Իրանի Իսլամական Հանրապետության բանակի ցամաքային զորքերի հրամանատար, բրիգադի գեներալ։ Ռազմական գործունեությունը սկսել է 1982 թվականին՝ իրանա-իրաքյան պատերազմի ժամանակ, որպես կամավոր։

Հեյդարին 1998-2005 թվականներին եղել է Նեզայի հարավային բազայի հրամանատարը, իսկ 2005-2008 թվականներին ծառայել է որպես ցամաքային զորքերի համակարգողի տեղակալ։ Նա նաև ծառայել է որպես ցամաքային զորքերի հրամանատարի տեղակալ ավելի քան 8 տարի ՝ 2008-2016 թվականներին։

## Կենսագրություն
Քհոմարս Հեյդարին ծնվել է Քերմանշահում 1964 թվականին։ Նախնական և միջնակարգ կրթությունը ստացել է այդ քաղաքում։ Նախքան բանակ մտնելը, նա սկսել է իր ռազմական գործունեությունը 1982 թվականին Իրան-Իրաքյան պատերազմի ժամանակ՝ որպես կամավոր Բասիջում։ Հեյդարին բանակ է ընդունվել 1984 թվականին և իր պաշտոնական կարիերան սկսել է, որպես հետևակ Քերմանշահի 81-րդ տանկային դիվիզիայում։ Մինչև 1999 թվականը բանակային տարբեր ստորաբաժանումների հրամանատարության մեծ փորձ է ձեռք բերել;

1998 թվականին Հեյդարին նշանակվել է Նեզայի հարավային ճամբարի հրամանատար  և այդ պաշտոնում մնացել է մինչև 2005 թվականը։ 2005 թվականին նա կարճ ժամանակով եղել է բանակի շտաբի պետի տեղակալ, իսկ 2005-2008 թվականներին աշխատել է որպես բանակի համակարգողի տեղակալ (Նեզայի շտաբի պետ)։ Հեյդարին նշանակվել է բանակի հրամանատարի տեղակալ 2008 թվականին և այս պաշտոնում ծառայել է մինչև 2016 թվականի նոյեմբեր։ 2016 թվականից նա ղեկավարում է Իրանի Իսլամական Հանրապետության ցամաքային զորքերը։

1998 թվականի նոյեմբերին Իրանի ցամաքային զորքերը Քյումարս Հեյդարինիի հրամանատարությամբ մասնակցել են համաժողովրդական բողոքի ցույցերի ճնշելուն։ Իսլամական հեղափոխության պահապանների կորպուսին առընթեր «Թասնիմ» լրատվական գործակալությունը 2009 թվականի դեկտեմբերի 12-ին զեկույց էր հրապարակել՝ նոյեմբերյան ցույցերը որակել որպես «խռովություն» և հաստատել բանակի դերը բողոքող քաղաքացիների ճնշման գործում։

2021 թվականի մայիսի 28-ին Իրանի Իսլամական Հանրապետության զինված ուժերի գլխավոր հրամանատարից և գլխավոր շտաբի պետի կողմից՝ բանակի պաշտպանունակությունն ու մարտունակությունը բարձրացնելու,  ցամաքային զորքերի կառուցվածքն ու սարքավորումները փոխելու, Դիմադրության ճակատի ուժերին աջակցելու համար ստացել է Հաղթանակի առաջին աստիճանի շքանշան։

2021 թվականի հոկտեմբերին Հայաստանի ու Ադրբեջանի՝ Իրանի հետ ունեցած սահմանամերձ գոտում իրանական բանակի զпրավարժությունների մեկնարկից առաջ Հեյդարին հայտարարել է՝

## Ծանոթագրություններ
Մարինա Գոլյադկինա

**Մարինա Սերգեևնա Գոլյադկինա** (, ), ռուս գեղալողորդՖ, Տոկիոյի Ամառային օլիմպիական խաղերի չեմպիոն, աշխարհի 5-ակի չեմպիոն, Ռուսաստանի սպորտի վաստակավոր վարպետ։

## Կարիերա
Մարինա Գոլյադկինան ծնվել է 1997 թվականի հունիսի 13-ին Դոնեցկում։

Մինչև 2015 թվականը հանդես է եկել Ուկրաինայի հավաքականի կազմում՝ դառնալով աշխարհի առաջնության բրոնզե մեդալակիր (2013), ինչպես նաև արտասահմանյան մարզական ակումբներում՝ դառնալով Հունգարիայի չեմպիոն (2015), Բրազիլիայի չեմպիոն և բրոնզե մեդալակիր (2013, 2012), Ֆրանսիայի առաջնության արծաթե մեդալակիր (2012)։

2015 թվականին ստացել է Ռուսաստանի քաղաքացիություն։ Հանդես է գալիս «Մոսկվայի պատանեկություն» () ֆիզկուլտուրային-մարզական միավորման կազմում և դարձել է Ռուսաստանի չեմպիոն (2015, 2017), Ռուսաստանի առաջնության արծաթե մեդալակիր (2015)։ 2015 թվականին ընդգրկվել է Ռուսաստանի հավաքականում, որի կազմում դարձել է աշխարհի չեմպիոն (2017, 2019), Եվրոպայի չեմպիոն (2016, 2018)։

Մարզական կարիերային զուգահեռ Մարիա Գոլյադկինան սովորել է Մոսկվայի ֆիզիկական կուլտուրայի պետական ակադեմիայում։

## Պարգևներ և կոչումներ
* Ուկրաինայի միջազգային կարգի սպորտի վարպետ
* Ռուսաստանի միջազգային կարգի սպորտի վարպետ (2016)
* Ռուսաստանի սպորտի վաստակավոր վարպետ (2019)

## Ծանոթագրություններ

Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Ռուս գեղալողորդներ
Կատեգորիա:Ռուս օլիմպիական չեմպիոններ
Կատեգորիա:Ռուսաստանի սպորտի վաստակավոր վարպետներ
Ձյուդոյի Եվրոպայի առաջնություն 2020

**Ձյուդոյի Եվրոպայի առաջնություն 2020**, անցկացվել է 2020 թվականի նոյեմբերի 19-ից 21-ը Չեխիայի մայրաքաղաք Պրահայում։

## Մրցաշարի անցկացման նախապատրաստում
Սկզբնապես ենթադրվում էր մրցաշարն անցկացնել մայիսի 1-ից 3-ը։ Սակայն COVID-19 համավարակով պայմանավորված այն տեղափոխվեց հունիսի 19-ից 21-ը։ Աշխարհում ստեղծված բարդ իրավիճակից ելնելով մրցաշարի անցկացման համար նշվեց նոր ամսաթիվ. նոյեմբերի 8-ից 10-ը, բայց այն նորից, այս անգամ վերջնական կերպով փոփոխվեց, դարձավ նոյեմբերի 19-ից 21-ը։

## Մեդալակիրներ
### Տղամարդիկ

### Կանայք

## Մեդալներ

## Ծանոթագրություններ

## Արտաքին հղումներ
* 

Կատեգորիա:2020 ձյուդոյում
Կատեգորիա:Ձյուդոյի Եվրոպայի առաջնություններ
Կոլչանե

**Կոլչանե** (), գյուղ Չիլիի Տամարուգալ նահանգում և Տարապակա շրջանում։ Նույնանուն համայնքի վարչական կենտրոնն է։

Կոմունայի տարածքը կազմում է 4 046,6 կմ², բնակչությունը՝ 1 728 մարդ (2017)։ Բնակչության խտությունը 0,43 մարդ/կմ² է։
thumb|left|250px|Եկեղեցի Կոլչանեում

## Տեղագրություն
Բնակավայրը գտնվում է Թաթա Սաբայա և Իսլուգա հրաբուխների ստորոտին, նահանգի վարչական կենտրոն Իկիկե քաղաքից 190 կմ դեպի հյուսիս-արևելք։

Կոմունան սահմանակից է․
* հյուսիս-արևելքում՝ Բոլիվիայի Օրուրո դեպարտամենտին,
* հարավ-արևելքում՝ Օրուրո (Բոլիվիա)
* հարավ-արևմուտքում՝ Կամինյա, Ուարա, Պիկա կոմունաներին,
* հյուսիս-արևմուտքում՝ Կամարոնես, Պուտրե կոմունաներին։

## Պատմություն
Կոմունան ստեղծվել է 1970 թվականի սեպտեմբերի 8-ին Լոս Կոնդորես անունով և կազմված է եղել Պիսագուա և Ուարա համայնքների մի մասից։ 1979 թվականին վերանվանվել է Կոլչանե։

## Տեսարժան վայրեր
### Կոլչանե կոմունայի եկեղեցիներ
* Սուրբ Թոմասի եկեղեցի Իսլուգայում
* Կարաուանոյի եկեղեցի
* Աչաուտայի եկեղեցի
* Կոտասայայի եկեղեցի
* Մաուկի եկեղեցի
* Կարիկիմայի եկեղեցի

## Ժողովրդագրություն
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է․

## Կարևոր բնակավայրեր

## Ծանոթագրություններ

## Արտաքին հղումներ
* Կոլչանե կոմունա (citypopulation.de)
* Պաշտոնական կայքը
* Կոլչանեի լուանկարը panoramio.com կայքում
Վերոնիկան ու իր ծույլիկը

**«Վերոնիկան ու իր ծույլիկը»** (), ռեժիսոր Էրիկ Ռոմերի կարճամետրաժ ֆիլմը, որն էկրան է բարձրացել 1959 թվականի փետրվարի 11-ին։

## Սյուժե
Երիտասարդ Վերոնիկան աշխատանքի է ընդունվում որպես դասուսույց պատանի Ժան Քրիստոֆի համար, որը չի կարողանում հաղթահարել ուսուցումը տարրական դպրոցում։ Տղայի մայրն աղջկան խորհուրդ է տալիս հնարավորինս խիստ լինել իր աշակերտի հետ, որը գաղտնի ծաղրում է մեծահասակների շփման ձևը։

Կոտորակների բաժանումը բացատրելիս առաջանում են դժվարություններ, քանի որ Ժան-Քրիստոֆ չի կարողանում հասկանալ, թե ինչպես է բաժանման ժամանակ պարզվում, որ  քանորդը մեծ է բաժանելիից։ Վերոնիկան, ըստ երևույթին, այնքան էլ լավ չգիտի մաթեմատիկական տեսությունը, և չի կարող խելամիտ բացատրություն տալ, ինչը չի բարձրացնում նրա հեղինակությունը սանի աչքում։ Նա պնդում է, որ դա դժվար է բացատրել, այն պահանջում է հանրահաշվի իմացություն, որը աշակերտները կսովորեն հաջորդ տարի։ Ժան-Քրիստոֆը նկատում է, որ իրենք չեն ուսումնասիրի կոտորակների բաժանումը մինչև հանրահաշվի ուսուցումը։

«Այն մասին, թե ինչպես եմ անցկացրել հանգստյան օրերը» շարադրությունը նույնպես դժվար է ստացվում, քանի որ Ժան Քրսիտոֆը հայտարարում է, որ իր մտքին ոչինչ չի գալիս, և ինքն ընդհանրապես չի հասկանում, թե ինչու է պետք երկու էջ գրել այն մասին, ինչը կարելի է ասել երկու բառով։ Վերոնիկայի բացատրությունները, թե շարադրությունը պետք է գրվի, որ նա սովորի հստակ արտահայտել իր մտքերը, չի համոզում ծույլիկին, որը հայտարարում է, որ իրական կյանքում նման հմտություն քչերին է պետք, և ընդհանրապես դպրոցում սովորեցնում են շատ անօգուտ բաներ։

Ժան-Քրիստոֆը դեմ չէ դասն ավելի շուտ ավարտել, և Վերոնիկային առաջարկում է տուն գնալ՝ խոստանալով չմատնել նրան, բայց աղջիկը մնում է մինչև դասի ավարտը և տղայի մոր վերադարձը։ Չնայած նրան, որ նրա մանկավարժությունը չէր հասել նպատակին, նա աշակերտին հրաժեշտ տալիս գովում է նրան։

## Դերերում
* Նիկոլ Բերժե – *Վերոնիկա*
* Ստելլա Դասաս – *մայր*
* Ալեն Դելրյո – *Ժան Քրիստոֆ*

## Ֆիլմի մասին
Ֆիլմն այսպես կոչված «Շառլոտա և Վերոնիկա» շարքի 4 կարճամետրաժ ֆիլմերից մեկն է, որոնք նկարահանվել են 1951-1959 թվականներին Ռոմերի և Ժան-Լյուկ Գոդարի կողմից։

Չնայած Նոր ալիքի ապագա առաջնորդների առաջին կարճամետրաժ ֆիլմերի պարզամտությանը՝ այդ ժապավեններում սաղմնային վիճակում արդեն առկա են նրանց կինեմատոգրաֆի ավելի ուշ շրջանի ոճի և խնդիրների առանձնահատկությունները։ Տվյալ դեպքում կիրառվում է սյուժեի կառուցման երկխոսական սկզբունքը, որը բնորոշ է հասուն և ուշ Ռոմերին, իսկ ծույլ Ժան-Քրիստոֆը՝ յուրօրինակ նախա-Անտուան Դուանել է Ֆրանսուա Տրյուֆոյի նկարների շարքից, որը դժգոհ է չափահասների կողմից սահմանված կանոններին հետևելու անհրաժեշտությունից, որոնց հեղինակությունն ինքը չի ճանաչում։

## Նշումներ

## Ծանոթագրություններ

## Գրականություն
*  Openedition.org
*  Openedition.org

## Արտաքին հղումներ
* 
* 
* 
* 
* 

Կատեգորիա:1950-ականների ֆրանսիական ֆիլմեր
Կատեգորիա:1958 ֆիլմեր
Կատեգորիա:1959 ֆիլմեր
Կատեգորիա:Կարճամետրաժ ֆիլմեր
Կատեգորիա:Ֆրանսիական կինոկատակերգություններ
Կատեգորիա:Ֆրանսիական ֆիլմեր
Կատեգորիա:1950-ականների ֆրանսերեն ֆիլմեր
Լրջորեն վերաբերվելով երեխաներին

**Լրջորեն վերաբերվելով երեխաներին** (), շարժում կրթության ու փիլիսոփայության մեջ, որի հիմնական գաղափարն այն է, որ կարելի է ու ցանկալի է դաստիարակել և ուսուցանել երեխաներին՝ առանց նրանց կամքին հակառակ որևէ բան անելու կամ նրանց ստիպելու՝ անել ինչ-որ բան իրենց կամքին հակառակ։

## Պատմություն
Շարժումը հիմնադրվել է 1994 թվականին որպես լիբերտականներ Սառա Ֆիտց-Կլարիջի և Դևիդ Դոյչի առցանց ցուցակ։ Դոյչը նաև ֆիզիկոս-տեսաբան է Օքսֆորդի համալսարանում։

T. C. S. սկսվում է այն դիտարկումով, որ մեծահասակների ու երիտասարդների միջև ավանդական փոխհարաբերությունների  մեծ մասը հիմնված է  պարտադրանքի վրա։

Դաստիարակության և կրթության T. C. S. մոդելը մերժում է այդ պարտադրանքը՝ որպես ոտնձգություն երեխայի կամքի նկատմամբ, ինչպես նաև մերժում է ծնողների կամ մանկավարժի «անձնազոհությունը»՝ որպես ոտնձգություն մեծահասակների կամքի նկատմամբ։ T. C. S.-ը կողմ է, որ ծնողներն ու երեխաները համատեղ աշխատեն՝ գտնելու համար ընդհանուր նախապատվությունը կամ այն լուծումը, որը բոլոր կողմերն անկեղծորեն նախընտրում են բոլոր մյուս տարբերակներից, որոնք հնարավոր են։

T. C. S. փիլիսոփայությունը  ոգեշնչված է Կարլ Փոփերի էպիստեմոլոգիայով։ Փոփերն ինքը եղել է պրոֆեսիոնալ մանկավարժ նախքան փիլիսոփայությամբ զբաղվելը։ Փաստորեն, փիլիսոփայությունը նրա համար միայն երկրորդ տարբերակն էր, որպեսզի կարողանա արտագաղթել՝ անխուսափելի անշլյուսից խուսափելու համար։ Նա ակտիվ մասնակցություն է ունեցել *Wiener Schulreform*  շարժմանը (Վիեննայի դպրոցական բարեփոխում), կա կապ ուսուցման հոգեբանության, որի վերաբերյալ նա գրել է դոկտորական ատենախոսություն և նրա փիլիսոփայության միջև։ Այնուամենայնիվ, որպես փիլիսոփա՝ նա չի պաշտպանել որևէ կոնկրետ մանկավարժություն, թեև նա ունեցել է որոշ ընդհանուր տեսակետներ այս հարցի վերաբերյալ։ T. C. S. ուսումնասիրում է Փոփերի իմացաբանությունը (ինչպես հենց ինքը՝ Փոփերը)՝ որպես համընդհանուր տեսություն այն մասին, թե ինչպես է գիտելիքն ընդլայնվում, և փորձում է մշակել դրա խորը հետևանքները կրթության տեսության համար։

## Ծանոթագրություններ

## Արտաքին հղումներ
* 
* Taking Children Seriously Website
* Fallible Living TCS Essays 
*  Reprinted in the *Utne Reader*
* ''Taking Children Seriously (TCS) and Anarchy'' by (I)An-ok in *Green Anarchy* #10 pp.&nbsp;20–1. Fall 2002. Internet archive
* 

Կատեգորիա:Մանկավարժություն
Նիկոլո Մելլի

**Նիկոլո Մելլի** (, ), իտալացի պրոֆեսիոնալ բասկետբոլիստ, «Օլիմպիա Միլանո» ակումբի և Իտալիայի հավաքականի խաղացող։ Հանդես է գալիս ծանր հարձակվողի դիրքում, սակայն կարող է փակել կենտրոնականի դիրքը։ 2017 թվականին ընդգրկվել է Եվրալիգայի երկրորդ թիմում։

## Կարիերա
### Ակումբային
Մելլին իր խաղային կարիերան սկսել է 2007-08 մրցաշրջանում Իտալիայի երկրորդ դիվիզիոնի «Ռեգգանա» ակումբում։ 2010 թվականին տեղափոխվել է առաջին դիվիզիոնի «Օլիմպիա» ակումբ։ 2011 թվականի մրցաշրջանը վարձավճարով անցկացրել է «Սկավոլինիում», այնուհետև վերադարձել է «Օլիմպիա»։

2017 թվականի հուլիսի 8-ին Մելլին եռամյա պայմանագիր է կնքել թուրքական «Ֆեներբախչե» ակումբի հետ։

### Միջազգային
Մելլին հանդես է եկել Իտալիայի տարբեր տարիքների հավաքականներում։ 2011 թվականին մասնակցել է մինչև 20 տարեկան պատանիների հավաքականների Եվրոպայի առաջնությանը, որտեղ թիմը նվաճել է արծաթե մեդալներ։ 2013 թվականին Սլովենիայում մասնակցել է 2013 թվականի Եվրոպայի առաջնությանը։ 2015 թվականի սեպտեմբերին Իտալիայի հավաքականի կազմում մասնակցել է Եվրոբասկետ 2015-ին։ 2018 թվականի սեպտեմբերի 17-ի դրությամբ անցկացրել է 78 հանդիպում, վաստակել 430 միավոր։

## Անձնական կյանք
Նիկոլոյի մայրը նախկին պրոֆեսիոնալ վոլեյբոլիստուհի Ջուլի Վոլերտսենն է, ԱՄՆ քաղաքացի, 1984 թվականի Օլիմպիական խաղերի արծաթե մեդալակիր։

## Ձեռքբերումներ
;  Իտալիա 
* Եվրոպայի մինչև 20 տարեկան պատանիների առաջնության արծաթե մեդալակիր – 2011

## Վիճակագրություն
### Եվրալիգաներ

## Ծանոթագրություններ

## Արտաքին հղումներ
* Նիկոլո Մելլիի էջը Draftexpress.com կայքում 
* Նիկոլո Մելլիի էջը NBADraft.net կայքում

Կատեգորիա:ԲԱԱ-ի բասկետբոլիստներ
Կատեգորիա:Բասկետբոլիստներ այբբենական կարգով
Կատեգորիա:Դալաս Մավերիքսի բասկետբոլիստներ
Կատեգորիա:Իտալացի բասկետբոլիստներ
Կատեգորիա:Նյու Օռլեանս Պելիկանսի բասկետբոլիստներ
Պամպլոնա (Կոլումբիա)

**Պամպլոնա**, Կոլումբիայի ինքնավար քաղաք, գտնվում է Նորտե-դե-Սանտանդերի նախարարության հարավ-արևմտյան հատվածում։

Գտնվում է Արևելյան Անդերում, ծովի մակարդակից 2342 մ բարձրության վրա, 75 կիլոմետր հեռու Կուկուտայի ամենախոշոր քաղաքներից մեկից, որը երկրի վարչական կենտրոնն է։ Քաղաքապետարանի տարածքի մակերեսը 
մինի|280x280փքս|Պամպլոնա
կազմում է 1176կմ², օդի միջին ջերմաստիճանը կազմում է 16&nbsp;°C:

Բնակչությունը կազմում է 102 785 մարդ (2005)

## Պատմություն
Քաղաքը հիմնադրվել է 1549 թվականի նոյեմբերի 1-ին, իսպաներեն՝ *Nueva Pamplona del Valle del Espíritu Santo* անունից։ 1555 թվականին Կառլ V կայսրը նրան տվել է քաղաքի կարգավիճակ` այն անվանելով «շատ ազնվական»։

### «Հերոս-քաղաք»
Սիմոն Բոլիվարը քաղաքն անվանեց «հերոս», քանի որ նա առաջինն էր, ով առաջինը հռչակեց անկախությունը 1810 թվականի հուլիսի 4-ին (ճանաչվել է հուլիսի 31-ին), իսկ հետագայում 1819-ից 1821 թվականներին Կոլումբիայի և Վենեսուելայի անկախության համար նշանակալի Կոլումբիայի ու Վենեսուելայի անկախության համար մղված պատերազմում որպես մարդաբանական ու տնտեսական ռեսուրսներ, ունենալով ոչ այնքան շատ նշանակություն, որքան երկրի մայրաքաղաք Բոգոտայի համար։

1910 թվականին Նորտե-դե-Սանտանդերի կառուցմանը զուգընթաց, քաղաքն անցավ նրա կազմի մեջ։

## Տնտեսություն
Քաղաքի տնտեսությունը կենտրոնացված է տեղական խոհանոցի մթերքների առևտրի (որը հիմնականում հրուշակեղեն է), կրոնական տոնակատարությունների ժամանակ զբոսաշրջության (հատկապես Սուրբ Զատկի տոնի ժամանակ), և Պամպլոնայի համալսարանի ուսանողների համար բնակարանի, սննդի, ժամանցի և այլ ծառայությունների մատուցման վրա։

### Գյուղատնտեսություն
Գյուղատնտեսության հիմնական արտադրությունը համարվում է կարտոֆիլը։ Աճեցվում է նաև ելակ, սխտոր, ցորեն, եգիպտացորեն, լոբի, ոլոռ, գազար։

Բազմաթիվ ֆերմերային տնտեսություններում բուծում են խոշոր եղջերավոր անասուններ, խոզեր, ձկներ, թռչուններ։

### Առևտրային գործունեություն
Լայնորեն տարածված է սնդդի արտադրությունը, զարգացած է տեքստիլ արդյունաբերությունը, հյուրանոցային բիզնեսն ու զբոսաշրջությունը։

Պամպլոնան ուսանողական քաղաք է, դրա համար 
աջից|մինի|280x280փքս|Ռամիրես Ուիլյամսի անվան Արվեստի ժամանակակից թանգարան: Պամպլոնա Նորտե դե Սանտանդեր, Կոլումբիա
սպասարկման ոլորտը կենտրոնացված է հյուրանոցային բիզնեսի և տուրիզմի վրա, որը համարվում է քաղաքի հիմնական տնտեսությունը։ Քաղաքում մշտապես բնակվում են հազարավոր ուսանողներ, որոնց անհրաժեշտ է բնակարան և սնունդ, նրանք համարվում են նաև գիշերային ակումբների և Ինտերնետ-սրճարանների հիմնական հաճախորդները, որոնց մեծ մասը սկսեցին գործել համացանցի զարգացման շնորհիվ։

## Տրանսպորտ
Չունի սեփական օդանավակայան, բայց մայրուղիներով միացված է մի քանի խոշոր քաղաքներին։ Մինչև Կուկուտա կարելի է հասնել ավտոբուսով, ավտոբուսները մեկնում են յուրաքանչյուր ժամը մեկ, իսկ երթուղին կազմում է 1.5 ժամ։ Մինչև Բուկամարանգա քաղաք երթուղային տաքսիներով հասնելը տևում է 3,5 ժամ, իսկ ավտոբուսներով` 4 ժամ։ Քանի որ երկու ճանապարհն էլ ոլորապտույտ են, խորհուրդ է տրվում օգտվել ավտոբուսներից։

## Ծանոթագրություններ

## Հղումներ
**Կրթություն**

Կատեգորիա:Կոլումբիայի քաղաքներ
Ֆեյսբուքի աշխատանքի խաթարում (2021)

**Ֆեյսբուքի աշխատանքի խաթարում**, խոշոր ընդհատում, որը տեղի է ունեցել ամերիկյան Ֆեյսբուք սոցիալական ցանցի և մի շարք օժանդակ ծրագրերի (Facebook Massenger, Instagram, WhatsApp, Oculu) 2021 թվականի հոկտեմբերի 4 -ին, ժամը 15։40 -ին UTC։ Ծառայությունները դադարեցվել են ավելի քան 7 ժամ։

Ընդհատումը հանգեցրել է այլ ծրագրերի (օրինակ՝ Discord, Թվիթթեր, Գուգլ, TikTok, Տելեգրամ, ՅուԹյուբ, Նեթֆլիքս, Zoom և Վայբեր) օգտագործողների զանգվածային օգտագործմանը, որոնք ծանրաբեռնվածության պատճառով նույնպես դադարել են աշխատել կամ աշխատանքում անհաջողություններ են կրել։

Ընդհատումը թույլ չտվեց օգտվողներին գրանցվել կամ մուտք գործել օգտվողի հաշիվներ։

Ընդհատումը պայմանավորված էր Ֆեյսբուքիի տիրույթի անունների սերվերներին (DNS) IP ուղղորդման կորստով։

DNS ծառայությունները կրկին հասանելի են դարձել UTC 21։ 05-ին, սակայն UTC 22։ 00-ի դրությամբ Ֆեյսբուքը հաղորդել է, որ հավելվածների շերտի ծառայությունները դանդաղ վերականգնվում են Ֆեյսբուքում, Ինստագրամում և WhatsApp-ում ավելի քան յոթ ժամ ընդմիջումից հետո։

Հետևանքների առումով վթարը 2008 թվականից ի վեր ճանաչվել է որպես ամենախոշորը Ֆեյսբուքում։

## Հետևանքներ
Ձախողման պատճառով անջատվել է Ֆեյսբուքի ներքին հաղորդակցությունը, աշխատակիցները չեն կարողացել ուղարկել կամ ստանալ արտաքին նամակներ, մուտք գործել կորպորատիվ գրացուցակներ և նույնականացվել որոշ Գուգլ փաստաթղթերում և խոշորացման ծառայություններում։

The New York Times-ը հայտնել է, որ աշխատակիցները չեն կարող մտնել շենքեր և խորհրդակցությունների սենյակներ իրենց անցաթղթերով։ Սերվերներին մուտք գործելու համար օգտագործել են  անկյունահղկիչ՝ կտրել են էլեկտրոնային կողպեքներով պաշտպանված դռները։

Downdetector-ը, որը դիտարկում է կայքերի խափանումները, ամբողջ աշխարհում գրանցել է տասնյակ հազարավոր միջադեպեր։

Ինտերնետ անվտանգության հետազոտող Սթիվ Գիբսոնը ասում է, որ «BGP-ի սովորական թարմացումը սխալի է հանգեցրել», ինչը արգելափակել է «հեռավար հասանելիությամբ մարդկանց» մուտքը սերվերներ՝ սխալը շտկելու համար, իսկ ֆիզիկական հասանելիություն ունեցող մարդիկ սխալը շտկելու իրավասություն չեն ունեցել։

Խնդիրը գնահատվել է որպես ամենամեծը Ֆեյսբուքում 2008 թվականից ի վեր։

Խաթարման օրը Ֆեյսբուքի բաժնետոմսերը նվազել են 4,89%-ով, Թվիթթերինը՝ 5,79%, Alphabet-ինը՝ 2,11%, Ամազոնինը՝ 2,85%։

Ֆեյսբուքի գործադիր տնօրեն Մարկ Ցուկերբերգի կարողությունը նվազել է 6,6 մլրդ դոլարով։

Թվիթթերի և Տելեգրամի օգտվողները հայտնել են արձագանքման ավելի դանդաղ ժամանակի մասին, որը, ենթադրաբար, առաջացել է դրանից, որ Ֆեյսբուքի ծառայություններից օգտվող մարդիկ անջատման ժամանակ անցել են այլ ծառայությունների։

## Ծանոթագրություններ

Կատեգորիա:2021
Կատեգորիա:Իրադարձություններ ԱՄՆ-ում
Կատեգորիա:Ֆեյսբուք
Չուվաշերեն

**Չուվաշերեն** (ինքնանվանումը՝ *чӑваш чӗлхи, Çovaş Çölhi, چأۋاش چۀلخې*), չուվաշների ազգային լեզուն, Չուվաշիայի Հանրապետության պաշտոնական լեզուն։ Աշխարհի լեզուների տոհմաբանական դասակարգմամբ այն պատկանում է թյուրքական լեզվախմբին և հանդիսանում է բուլղարական խմբի միակ կենդանի լեզուն։

Բացի Չուվաշիայից, լեզուն տարածված է նաև Բաշկորտոստանի, Սամարայի մարզի, Ուլյանովսկի մարզի, Սարատովի մարզի և Պենզայի մարզի չուվաշական համայնքներում, ինչպես նաև Ուրալի, Պովոլժիեի և Սիբիրի մարզերում։ Չուվաշական Հանրապետությունում այն ռուսերենին զուգահեռ պաշտոնական լեզու է, Չուվաշական Հանրապետության օրենքները պաշտոնապես հրապարակվում են երկու լեզուներով։

Ռուսաստանում չուվաշերենին տիրապետողների թիվը կազմում է մոտ 1,04 միլիոն մարդ (2010 թվականի մարդահամարի հիման վրա)։ Ընդ որում, էթնիկ չուվաշների թիվը 2010 թվականի համառուսական մարդահամարի տվյալներով կազմում է 1 մլն 436 հազար մարդ, որոնց 55 %-ը ապրել է Չուվաշական Հանրապետությունում։

Չուվաշերենը որպես դպրոցական առարկա դասավանդվում է Չուվաշական Հանրապետության դպրոցներում, Բաշկորտոստանի և Թաթարստանի որոշ շրջաններում, դասավանդվում է նաև Չուվաշիայի բուհերում։ Չուվաշական Հանրապետությունում չուվաշերենով թողարկվում են ռադիո- և հեռուստահաղորդումներ, լույս են տեսնում պարբերականներ։ Բաշկորտոստանի և Թաթարստանի որոշ շրջաններում թերթերը հրատարակվում են չուվաշերենով (օրինակ՝ «Սուվար» թերթը, որը հրատարակվում է Թաթարստանում)։

## Ծանոթագրություններ

Կատեգորիա:Ալթայան լեզուներ
Կատեգորիա:Թյուրքական լեզվաընտանիքի լեզուներ
Կատեգորիա:Կցական լեզուներ
Կատեգորիա:Մեռնող լեզուներ
Կատեգորիա:Չուվաշիա
Կատեգորիա:Ռուսաստանի լեզուներ
Ուսուցիչները (հեռուստասերիալ, 2019)

**«Ուսուցիչները»** (), ռուսական դրամատիկական հեռուստասերիալ, որը նկարահանել են Իլյա Կուլիկովն ու Նիկիտա Գրամմատիկովը։

2018 թվականի սեպտեմբերին սերիալը դարձել է «Պիլոտ» փառատոնի մրցանակակիր լավագույն սցենարի համար։

Սերիալի պրեմիերան կայացել է 2019 թվականի օգոստոսի 22-ին TNT—Premier-ում, իսկ հոկտեմբերի 5-ին՝ ТВ-3-ում TV-3-ում։

Սերիալը զուսպ արձագանքներ է ստացել ռուս կինոքննադատների կողմից։

## Սյուժե
Սյուժեի կենտրոնում ՌԴ կրթության փոխնախարար Սերգեյ Գրիգորևի հարաբերություններն են իր դուստրերի՝ Տատյանայի և Մարիայի հետ, որոնք աշխատում են որպես ուսուցիչներ։

## Դերերում

## Սաունդթրեք
Հատուկ սերիալի սաունդթրեքի համար դերասանուհի Սոֆյա Կաշտանովան ձայնագրել է «Tears For Fears» խմբի «Mad World», *Պիկնիկ* խմբի «Фиолетово-чёрный», *Гражданская оборона* խմբի «Долгая счастливая жизнь» և «Моя оборона» երգերը։

## Մրցանակներ
* 2018 — «Պիլոտ» փառատոնի մրցանակ լավագույն սցենարի համար (Իլյա Կուլիկով)
* 2020 — առաջադրում «Утро Родины» փառատոնի մրցանակի լավագույն ֆիլմի կամ սերիալիհամար, մրցանակ  երկրորդ պլանի կնոջ լավագույն  դերակատարման համար (Աննա Կոտովա Դերյաբինա)

## Ծանոթագրություններ

Կատեգորիա:Ռուսական ֆիլմեր
Կատեգորիա:Ֆիլմեր, որոնց գործողությունները տեղի են ունենում Մոսկվայում
Էսթերներ

**Էսթերներ**, թթվածնավոր թթուներում թթվային ջրածնի ատոմը կամ ատոմները ածխաջրածնային ռադիկալներով տեղակալված միացություններ։ Անվանակարգվում են համապատասխան թթվի և ռադիկալի անուններից կամ աղերի նման, օրինակ՝ CH_3ONO – ազոտային թթվի մեթիլէսթեր (մեթիլնիտրիտ), (CH_3O)2SO_2 – ծծմբական թթվի դիմեթիլէսթեր (դիմեթիլ–սուլֆատ), CH_3COOCH=CH_2 – քացախաթթվի վինիլէսթեր (վինիլացետատ) և այլն։

Գլիցերինի և բարձրամոլեկուլյար կարբոնաթթուների (պալմիտինաթթու, ստեարինաթթու, օլեինաթթու) էսթերները կոչվում են ճարպեր, բարձրամոլեկուլյար սպիրտների (ցետիլսպիրտ – C_{16}H_{33}OH) և կարբոնաթթուների էսթերներ` մոմեր, կարբամինաթթվի (NH_2COOH) էսթերները՝ ուրետաններ և այլն։

Էսթերներ լինում են հեղուկ և պինդ, հոտավետ և անհոտ, լավ լուծվում են օրգանական լուծիչներում, ջրում չեն լուծվում, տեսակարար կշիռը փոքր է մեկից։ Ստացվում են հիմնականում էսթերացմամբ` էսթերների համար բնորոշ է հիդրոլիզի ռեակցիան։ Միներալ թթուների էսթերներից ծծմբական թթվի էսթերներ լայն կիրառվում են ալկիլացման համար, ազոտական թթվի էսթերներից պատրաստում են դինամիտներ (նիտրոգլիցերին), ֆոսֆորական թթվի էսթերները մեծ դեր են խաղում կենդանի օրգանիզմի նյութափոխանակության մեջ, իսկ այլ էսթերներ միջատասպաններ են։ Կարբոնաթթուների հոտավետ էսթերների էսենցիաներ (տանձի, խնձորի, անանասի և այլն) անվան տակ օգտագործում են օծանելիքների և սննդի արտադրություններում։ Այլ էսթերներից պատրաստում են մանրաթելեր (լավսան, ացետատային մետաքս և այլն), դեղանյութեր (ասպիրին), սոսինձներ (պոլիվինիլացետատ), օրգանական ապակի և այլն։ Էսթերներից շատերը օգտագործվում են նաև որպես լուծիչներ, պլաստիֆիկատորներ և ելանյութեր արտադրական օրգանական սինթեզում։

Կատեգորիա:Էսթերներ
Բրիգամ Յանգի համալսարան

** Բրիգամ Յանգի համալսարան** ( կամ *ԲՅՀ*, արտասանվում է *Բի-Յայ-Յու*), ԱՄՆ-ի մասնավոր համալսարան, որը հիմնադրվել էր *Հիսուս Քրիստոսի Վերջին Օրերի Սրբերի Եկեղեցու* կողմից 1875 թվականին և սկզբում կոչվել է Բրիգամա Յանգա Ակադեմիա։ Բրիգամա Յանգա համալսարանը գտնվում է Յուտա նահանգի *Պրովո* քաղաքում։

## Պատմություն
thumb|Բիգամ Յունգ
Համալսարանը Ամերիկայի Միացյալ Նահանգների ամենամեծ մասնավոր կրոնական համալսարաններից է։ 2019 թվականին համալսարանում սովորել է ավելի քան 33,000 ուսանող։ Համալսարանի հիմնական տարածքը 2,43 կմ² է Ուոսաչ լեռների ստորոտին։ Այս տարածքում կա 333 շենք։ Համալսարանի տարածքում կան բազմաթիվ խնամված ծաղկե մահճակալներ, սիզամարգեր և ծառեր։

## Համալսարանը որպես ուսումնական կենտրոն
thumb|Բիգամ Յունգ Ակադեմիա
Բրիգամա Յանգա համալսարանի ուսանողների 98%-ը *Հիսուս Քրիստոսի Վերջին Օրերի Սրբերի Եկեղեցու* անդամներ են։ Համալսարանում սովորում են հիմնականում Միացյալ Նահանգների ուսանողներ (մասնավորապես, համալսարանում սովորում են բոլոր 50 նահանգների ուսանողները), բայց միևնույն ժամանակ բավականին շատ ուսանողներ կան այլ երկրներից։
Համալսարանին են պատկանում նաև Երուսաղեմում գտնվող Օրսոն Հայդի հուշահամալիրը, մասնաճյուղեր Ռեքսբուրգում (Բրիգամա Յանգա համալսարան՝ Այդահո) և Լայեում (Բրիգամա Յանգա համալսարան՝ Հավայան կղզիներ) և ավելի քան 200 հեռավար ուսուցման կենտրոններ ամբողջ աշխարհում։ 1982-1985 թվականներին համալսարանում դասավանդում էր հայտնի գրող և բանաստեղծ Ռիչարդ-Մերլին Էտվոթերը։ Ջեյմս Քրիստենսենը, հայտնի ամերիկացի նկարազարդողը, նույնպես երկար տարիներ դասավանդել է համալսարանում։ Նա մահացել է 2017 թվականի հունվարին։

## Ծանոթագրություններ

## Արտաքին հղումներ
* 
* 
* 

Կատեգորիա:1875 հիմնադրումներ
Կատեգորիա:1875 հիմնադրված կրթական հաստատություններ
Կատեգորիա:ԱՄՆ-ի բարձրագույն ուսումնական հաստատություններ
Կատեգորիա:ԱՄՆ-ի համալսարաններ
Ծանրամարտի Եվրոպայի առաջնություն 2019

**[[Եվրոպայի ծանրամարտի առաջնություն|Ծանրամարտի Եվրոպայի առաջնություն]] 2019**, անցկացվել է 2019 թվականի ապրիլի 3-ից 13-ը Վրաստանի Բաթում քաղաքում։

## Մեդալակիրներ
### Տղամարդիկ

### Կանայք

## Թիմային հաշվարկ (մեծ մեդալներ)

## Թիմային հաշվարկ (մեծ և փոքր մեդալներ)

## Արտաքին հղումներ
* Results Men 
* Results Women 

Կատեգորիա:2019 ծանրամարտում
Կատեգորիա:Ծանրամարտի Եվրոպայի առաջնություններ
Գելոն

**Գելոն** () - քաղաքատիպ ավան է Ուզբեկստանի Հանրապետության Կաշկադարյա շրջանի Շախրիսաբզ շրջանում։

Քիշլակը հիմնադրվել է 1305 թվականին։ Գյուղի բնակիչները դեռ պահպանում են հին սովորույթներն ու ապրելակերպը։ Մինչև 2018 թվականի կեսը օտարերկրյա զբոսաշրջիկները չէին կարող այցելել այս գյուղը՝ սահմանային հատուկ ռեժիմի պատճառով։

## Աշխարհագրություն
Գելոնը գտնվում է Ուզբեկստանի հարավային մասում՝ Կաշկադարիայի ավազանում, Պամիր-Ալայ լեռների արևմտյան լանջին։

Տարածքը գտնվում է Ուզբեկստանի և Տաջիկստանի սահմանին՝ Շախրիսաբզից 80 կիլոմետր հեռավորության վրա։ Քիշլակը բոլոր կողմերից շրջապատված է բարձր լեռներով՝ արևելքում հասնելով ավելի քան 4000 մետր բարձրության։ Սա Ուզբեկստանի ամենաբարձր լեռնային գյուղերից մեկն է։ Հեշտ չէ այստեղ հասնել դժվարին, բայց գեղատեսիլ լեռնային կեղտոտ ճանապարհով՝ բազմաթիվ օձերով։

## Կլիմա
Կլիման մայրցամաքային է, չոր, որոշ տեղերում՝ մերձարևադարձային։

## Բնակչություն
Գյուղի բնակչությունը կազմում է 5834 մարդ (2019)։

Էթնիկ կազմը՝ տաջիկներ՝ 5 831 մարդ, ուզբեկներ՝ 3 մարդ։ (2019 թվականի դեկտեմբերի 12 -ի դրությամբ)։

## Տեսարժան վայրեր
Գյուղի մոտակայքում կա մի սար, որը կրում է «Հազրաթի սուլթան» անունը, ինչպես նաև «Hisorak Suv Ombori», որը զբոսաշրջիկների շրջանում հայտնի վայր է։

## Նշումներ (խմբագրել)

Կատեգորիա:1305 թվականին հիմնադրված բնակավայրեր
Կատեգորիա:Դեպի ծով ելք չունեցող երկրներ
Կատեգորիա:Հանրապետություններ
Կատեգորիա:ՄԱԿ-ի անդամ երկրներ
Գաուչեր քոլեջ

**Գաուչեր քոլեջ** (), քոլեջ ԱՄՆ-ում, գտնվում է Տաուսոն քաղաքում, Մերիլենդ նահանգի Բալթիմոր արվարձանում։

## Հիմնադրման պատմություն
Գաուչեր քոլեջը հիմնադրվել է 1885 թվականին Միացյալ Նահանգների մեթոդիստ եպիսկոպոսների համաժողովի որոշմամբ՝ որպես Բալթիմորի կանանց քոլեջ : 1910 թվականին այն ստացել է իր ներկայիս անունը՝ ի պատիվ հոգևորական Ջոն Ֆրանկլին Գաուչերի (1845-1922), ով իրականացրել է քոլեջի ստեղծման և նախնական դասավորության հիմնական աշխատանքը։ Հիմնադրվելուց հետո քոլեջը գտնվել է Բալթիմորի ծայրամասում, այժմ կոչվում է *Չարզ Վիլիջ*։ 1953 թվականին  *Թաուսոնում* այն տեղափոխվեց իր ներկայիս դիրքին։ Մինչև 1986 թվականը քոլեջում սովորում էին միայն աղջիկները, այժմ ընթանում է համատեղ ուսուցում։
1983-1987 թվականներին ռուս գրող Վասիլի Ակսյոնովն ապրել և աշխատել է Գաուչեր քոլեջում։

## Հայտնի ուսուցիչներ
* Վասիլի Ակսյոնով ռուս գրող
* *Օտտո Օրտման* երաժշտագետ

## Հայտնի շրջանավարտներ
* 1886—1956 թվականներ, *Կլարա Բերենջեր*, սցենարիստ
* Ծնվել է 1953 թվականին, *Սալի Բրայս Օ-Խարա*, փոխծովակալ, Միացյալ Նահանգների առափնյա պահպանության հրամանատարի տեղակալ
* 1901—1991 թվական, *Միլդրեդ Դաննոկ*, դերասանուհի
* Ծնվել է 1935 թվականին, Ջուդի Դեվլին, մարզուհի (բադմինտոն)
* 1897—1991 թվական, Ֆլորենս Զեյբերտ, կենսաքիմիկոս

## Ծանոթագրություններ

## Արտաքին հղումներ
* Официальный сайт 
* 
* 

Կատեգորիա:1885 հիմնադրումներ
Կատեգորիա:Բնօրինակում անաղբյուր հոդվածներ
Կատեգորիա:Գուգենհայմի կրթաթոշակառուներ
Կատեգորիա:Ռուս գրողներ
Կարնիվալ Ռոու

«**Կարնիվալ Ռոու**» (), ամերիկյան ֆենտեզի հեռուստասերիալ, որի ստեղծողներն են Ռենե Էչեվարիան և Թրեվսի Բիչեմը։ Գլխավոր դերերը կատարում են Օրլանդո Բլումը և Կարա Դելևինը։ Առաջին եթերաշրջանի պրեմիերան կայացել է 2019 թվականի օգոստոսի 30-ին Amazon Video-ով։

2019 թվականի հուլիսի 27-ին հայտնի է դարձել, որ Amazon-ը երկարացրել է հեռուստասերիալը երկրորդ եթերաշրջանով։

## Սյուժե
«Կարնիվալ Ռոու» հեռուստասերիալը պատմում է առասպելական արարածների մասին, որոնք լքել են քայքայված հայրենի գողը և ապրում են քաղաքում, որտեղ մարդիկ այդքան էլ ուրախ չեն ներգաղթյալներին։ Սյուժեի կենտրոնում ընկած է մի շարք խորհրդավոր սպանություններ, որոնք կարող են խաթարել առանց այդ էլ անհաստատ հաշտությունը։

## Դերերում
### Հիմնական կազմ
* Օրլանդո Բլում — Ռայքրոֆտ Ֆիլոստրատ (Ֆիլո)
* Կարա Դելևին — Վինյետ Սթոումնոս
* Սայմոն Մաքբերնի — Ռանյոն Միլուորթի
* Թամզին Մերչանտ — Իմոջեն Սփենրոուզ
*Էնդրյու Գաուեր — Էզրա Սփենրոուզ
* Դևիդ Գյասի — Ագրեուս Աստրայոն
* Կարլա Քրոմ — Թուրմալին Լարու
* Ջարեդ Հարիս — Աբսալոմ Բրեյքսփիր
* Ինդիրա Վարմա — Փայետի Բրեյքսփիր
* Արթի Ֆրուշան - Իոնա Բերյքսփիր

### Երկրորդական կազմ
* Քերոլայն Ֆորդ - Սոֆի Լոնգերբեյն
* Էլիս Կրիգե - Իֆա
* Էրիոն Բակարե - Դարիուս Սայքս
* Մեյվ Դերմոդի - Փորշա Ֆայֆ
* Ջեյմի Հարիս - սերժանտ Դոմբի
* Վաջ Ալի - կոնստեմբլ Բերվիկ
* Ջեյմս Բոմոնտ - կոնստեմբլ Կապինզ
* Թրեյսի Ուիլքինսոն - Աֆիսա
* Աննա Ռասթ - Ֆլերի
* Մարկ Լյուիս Ջոնս - մագիստրատ Ֆլյութ
* Լիեննա Բեսթ - մադամ Մոյրա
* Թեո Բարքլեմ-Բիգս - Քաբալ
* Ռոնան Վայբերտ - Ռիթեր Լոնգերբեյն
* Քլոյե Փիրի - Դալիա
* Իեն Հանմոր - Թորն
* Սքոթ Ռիդ - Քուիլյամ («Քուիլ»)
* Շինիդ Փելփս - Ջենիլա
* Ջիմ Հայ - Ագրեուսի ծառան
* Էրիկա Ստարկովա - Էշլինգ Քերել

### Դերասանների ընտրություն
2017 թվականի օգոստոսին հայտնի է դարձել, որ գլխավոր դերերը կատարել են Օրլանդո Բլումը և Կարա Դելևինը։ 2017 թվականի սեպտեմբերի 22-ին տեղեկություն է հայտնվել այն մասին, որ հիմնական դերասանական կազմին միացել են Դեվիդ Գյասին, Քարլա Քրոմը, Վարմա Ինդիրան և Թամզին Մերչանտը։

2017 թվականի հոկտեմբերին երկրորդական դերեր են ստացել Սայմոն Մաքբերնին, Ջարեդ Հարրիսը և Էլիս Քրիգեն։ 2017 թվականի նոյեմբերին դերասանական կազմին միացել են Էրիոն Բակարեն, իսկ դեկտեմբերին՝ Էնդրյու Գաուերը և Ջեյմի Հարիսը։

## Ծանոթագրություններ

Կատեգորիա:2010-ականների ամերիկյան դրամա հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան ֆենտեզի հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Ֆանտաստիկ հեռուստասերիալներ
Դասատուն

**«Դասատուն»** (), 2015 թվականի ռուսական դրամատիկական ֆիլմ, որընկարահանել է ռեժիսոր Ալեքսեյ Պետրուխինը։

Ֆիլմի առաջին ցուցադրությունը կայացել է 2015 թվականի օգոստոսի 11-ին Վիբորգում կայացած ռուսական կինոյի «Պատուհան դեպի Եվրոպա» XXIII փառատոնի ժամանակ։ Ռուսական կինովարձույթում դրաման թողարկվել է 2015 թվականի նոյեմբերի 26-ին։

Ֆիլմի հեռուստատեսային պրեմիերան տեղի է ունեցել 2019 թվականի մայիսի 18-ին Առաջին ալիքով։

2017 թվականի հոկտեմբերի 20-ին մեկնարկել են «Վերջին փորձությունը» անվանումով սիքվելի նկարահանումները։ Ֆիլմի պրեմիերան տեղի է ունեցել 2019 թվականի օգոստոսի 29-ին։

Սյուժեն (և շատ դրվագներ) վերցված են ֆրանսիական «Վերջին դասը» (2008) ֆիլմից։

## Սյուժե
Դպրոցում կրակոց է հնչում։ Տան խնդիրների ու անկառավարելի աշակերտների հուսահատության հասած պատմության ուսուցչուհի Ալլա Նիկոլաևնան (Իրինա Կուպչենկո), որը 40 տարվա ստաժ ունի, պատանդ է վերցնում 11-րդ դասարանի աշակերտներին։ Նա որոշում է բարոյական դաս տալ նրանց, սակայն որոշ ժամանակ անց ինքն է դառնում հանգամանքների պատանդ։ Պատանդներ վերցնելու մասին իմանում է հատուկ նշանակության ջոկատի գնդապետ Կադիշևը (Անդրեյ Մերզլիկին), որը նախկինում եղել է Ալլա Նիկոլաևնայի աշակերտը, ուստի լավ է հասկանում նրան, ի տարբերություն ներկայի դպրոցականների։ Չնայած թվում է, որ Ալլա Նիկոլաևնան արդեն ի վիճակի չէ հասկանալ՝ զոհ է ինքը, թե հանցագործ։

## Դերերում
### Դպրոցի աշխատակիցներ

### Աշակերտներ

### Այլ դերասաններ

## Նկարահանումներ
Ֆիլմի նկարահանումներն անցկացվել են Մոսկվայի մարզի Կորոլյով քաղաքի № 7 հանրակրթական դպրոցում, որտեղ ժամանակին սովորել է Կադիշևի դերակատար Անդրեյ Մերզլիկինը։ Ֆիլմը նկարահանվել է 2015 թվականի մարտին։

## Սաունդթրեք

## Մրցանակներ

## Շարունակություն
2015 թվականի հոկտեմբերի 16-ին հայտարարվել է, որ 2015/2016 թվականների ձմռանը կսկսվեն «Վերջին փորձարկումը» սիքվելի նկարահանումները։ Սյուժեի համաձայն՝ Ալլա Նիկոլաևնան իր դասարանը տանում է հայտնի մյուզիքլ դիտելու, բայց հանկարծ ամբողջ դահլիճը, որտեղ գտնվում է յոթ հարյուր մարդ, պատանդ է վերցվում ահաբեկիչների կողմից։ Միայն ուսուցչի խոսքի ուժը կարող է փոխել իրավիճակը և օգնել հանցագործներին զինաթափելուն։ Ըստ էության, ֆիլմը պետք է նվիրված լիներ Դուբրովկայի թատրոնում տեղի ունեցած ողբերգությանը, որը տեղի է ունեցել 2002 թվականի հոկտեմբերի 23-26-ը Մոսկվայում։

2017 թվականի հոկտեմբերի 20-ին Մոսկվայի մարզի Միտիշչի քաղաքում մեկնարկել են սիքվելի նկարահանումները։ Ֆիլմի պրեմիերան տեղի է ունեցել 2019 թվականի օգոստոսի 29-ին։

## Ծանոթագրություններ

## Արտաքին հղումներ
* 
* Ֆիլմի էջը «Русская Фильм Группа» կայքում 
* Ֆիլմի պաշտոնական էջը «Стартфильм» կայքում 
* 
* 

Կատեգորիա:2010-ականների ռուսերեն ֆիլմեր
Կատեգորիա:2015 ֆիլմեր
Կատեգորիա:Ռուսական ֆիլմեր
Պեթ Մաքգրաթ

**Պեթ Մաքգրաթ** (, ), մեծբրիտանացի դիմահարդար։ «Վոգ» ամսագիրը նրան անվանել է աշխարհի ամենահեղինակավոր դիմահարդարներից մեկը։

## Կենսագրություն
Մաքգրաթը մեծացել է Նորթհեմփթոնում, Անգլիա, մայրը ճամայկացի ներգաղթյալ Ջին Մաքգրաթն է։ Պեթի անձնական խոստովանությամբ հենց նրան է պարտական նորաձևության և դիմահարդարման արվեստի հանդեպ սիրո համար։ Մաքգրաթը նորաձևության կամ դիմահարդարման ոլորտում չունի մասնագիտական կրթություն, նա միայն անցել է Նորթհեմփթոնի քոլեջի արվեստի բազային կուրսը։ Իր գործունեության մասին նա ասել է. «Ես իրոք ուրախ եմ դիմահարդար լինելու համար։ Դա միշտ յուրահատուկ և անկանխատեսելի է, յուրաքանչյուր նկարահանում կամ ցուցադրություն տարբերվում է նախորդներից»։

Մաքգրաթի գործունեության վերելքը տեղի է ունեցել 1990-ական թվականների սկզբին Էդվարդ Էննինֆուլի հետ աշխատանքների ժամանակ (որն այդ ժամանակ i-D նորաձևության ամսագրի խմբագիրն էր), երբ նրա նորարարական մոտեցումներն օգնել են i-D-ին՝ ձեռք բերելու միջազգային նշանակություն։ 1990-ականների կեսերին Պեթն աշխատել է մինիմալիստ Ջիլ Սանդերի և սյուրռեալիստ Ջոն Գալյանոյի հետ։

Այդ ժամանակից սկսած Մաքգրաթն աշխատել է տարբեր լուսանկարիչների հետ, ներառյալ Սթիվեն Մայզելի (որն այժմ հազվադեպ է աշխատում առանց նրա), Պաոլո Ռովերսիի, Հելմութ Նյուտոնի և Պիտեր Լինդբերգի։ Բացի i-D-ը, նրա աշխատանքների լուսանկարները հրատարակվել են նորաձևության տարբեր ամսագրերում, մասնավորապես ամերիկյան, անգլիական և ֆրանսիական «Վոգ» ամսագրերում, «W» և «Harper's Bazaar» հանդեսներում։ Նա հանդես է գալիս նորաձևության չորս եղանակների ցուցադրություններում (հաշվի առնելով նաև կուտյուրային), աշխատել է այնպիսի դիզայներների և դիզայներական տների հետ, ինչպիսիք են՝ Պրադա, *Miu Miu, Comme des Garçons* և *Dolce and Gabbana*։ Նա 1999 թվականին աշխատել է Արմանիի կոսմետիկ հավաքածուի վրա, իսկ 2004 թվականին նշանակվել է *Procter and Gamble*-ի կրեատիվ դիզայներ, որտեղ նա պատասխանատու է եղել նաև *Max Factor* և *Cover Girl* կոսմետիկայի համար։

Հիմնել է նաև իր սեփական ապրանքանիշը։

## Ծանոթագրություններ

## Արտաքին հղումներ
* Պեթ Մաքգրաթի լուսանկարները style.com-ում
* Պեթ Մաքգրաթի էջը
* Հարցազրույց Պեթ Մաքգրաթի հետ
* Տեսահոլովակ Պեթ Մաքգրաթի հետ կուլիսներում

Կատեգորիա:Անգլիացի դիմահարդարներ
Ամերիկյան սարսափ պատմություններ

**«Ամերիկյան սարսափ պատմություններ»** (), սարսափ ժանրի ամերիկյան անտոլոգիա հեռուստասերիալ, որը հանդիսանում է Ռայան Մերֆիի և Բրեդ Ֆելչակի ստեղծած և բեմադրված «Ամերիկյան սարսափ պատմություն» հեռուստասերիալի սփին օֆը։ 7 սերիայից բաղկացած առաջին եթերաշրջանի պրեմիերան կայացել է 2021 թվականի հուլիսի 15-ին։ 2021 թվականի օգոստոսի 13-ին FX հեռուստաալիքը երկարացրել է հեռուստասերիալը երկրորդ եթերաշրջանով։

Նախագծի կոնցեպցիանն այն է, որ յուրաքանչյուր նոր էպիզոդ պարունակում է իր մեջ նոր պատմություն, ի տարբերություն նախորդի, որտեղ անտոլոգիական մտահղացումը կայանում էր եթերաշրջանների մեջ։ Եթերաշրջանի առաջին երկու և վերջին սերիան նվիրված են «Ամերիկյան սարսափ պատմություն» հեռուստասերիալի դեբյուտային եթերաշրջանին (Մարդասպան տունը)։

## Դերերում
Առաջին եթերաշրջանի դերասանական կազմին միացել են պաշտոնական շոուի այնպիսի դերակատարներ, ինչպիսիք են Մեթ Բոմերը, Սելիա Ֆինքելշթեյնը, Նաոմի Գրոսմանը, Ջոն Քերոլ Լինչը, Չարլզ Մելթոնը, Բիլլի Լուրդը, Քոդի Ֆերնը, Դիլան Մակդերմոտը և Ջեյմի Բրյուերը։

### Rubber (wo)Man

### Drive In

### The Naughty List

### BA'AL

### Feral

### Game Over

## Մարքեթինգ
2020 թվականի նոյեմբերի 12-ին Մերֆին Ինստագրամյան իր կայքէջում ցուցադրել է սերիալի գովազդային պաստառը և հայտարարել տասնվեց ժամ տևողությամբ առաջին  եթերաշրջանի մասին, որոնցից շատերում նկարահանվել են Ամերիկյան սարսափ պատմություն հեռուստասերիալում նկարահանված դերասաններ։ 2021 թվականի հունիսի 23 -ին FX- ը թողարկել է ևս երկու գովազդային պաստառներ շոուի համար և թիզերային թրեյլեր, որում պատկերված էր Ռետինե կինը։ 2021 թվականի հուլիսի 8 -ին FX- ը հրապարակել է հեռուստասերիալի պաշտոնական թրեյլերը։

## Թողարկում
Հեռուստասերիալը հեռարձկվել է FX հեռուստաալիքով, 2020 թվականի հունիսի 22-ին հրապարակվել է, որ սթրիմինգը կայացել է Hulu հեռուստաալիքով։ Ամերիկյան սարսափ պատմություններ հեռուստասերիալի պրեմիերան կայացել է 2021 թվականի հուլիսի 15-ին։ Միջազգայնորեն հեռուստասերիալը հասանելի է Disney+-ի միջոցով ՝ հոսքային Star կենտրոնով, սկսած 2021 թվականի օգոստոսի 25 -ից : Լատինական Ամերիկայում հեռուստասերիալի պրեմիերան կայացել է որպես պաշտոնական Star+-ով։

## Ընդունելություն
Հեռուստասերիալը քննադատների կողմից ստացել է հիմնականում խառը արձագանքներ։ Ագրեգատոր Rotten Tomatoes կայքը հեռուստասերիալին տվել է 54% թարմություն՝ հիմնվելով 8 քննադատական արձագանքների վրա, միջին գնահատականը եղել է 4.60/10:

## Ծանոթագրություններ

Կատեգորիա:21-րդ դարի հեռուստասերիալներ
Կատեգորիա:2021 հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Ամերիկյան սարսափ հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Լոս Անջելեսում նկարահանված ֆիլմեր
Կատեգորիա:2020-ականների ֆիլմեր
Կատեգորիա:ԼԳԲՏ ֆիլմեր
Կատեգորիա:Սփին-օֆֆ հեռուստասերիալներ
Կատեգորիա:20th Century Fox ֆիլմեր
Կատեգորիա:Ֆիլմեր ինքնասպանության մասին
Լասլո Էստեգար

**Էստեգար Լասլո** (, ), հունգարահայ գրող, հրապարակագիր, Ըստկարյան գերդաստանից։

## Կենսագրություն
Աշխատակցել է «Արմենիա» («Armenia») հունգարերեն հայագիտական ամսագրին, հանդես է եկել Խաչատուր Աբովյանի, հայ գրականության ոսկեդարի, հայ նոր քնարերգության, հայ ժողովրդական երգերի մասին հոդվածներով։ Ուշագրավ են «Վերջին հայը» և Գեռլահայաքաղաքին, «Արմենիա» ամսագրին նվիրված արձակ բանաստեղծությունները։ Գրել է XVII– XVIII դդ. հայ տպագրության գործում հունգար տպագրիչների մասնակցության, հունգար առաջին հայագետ Կլեմեն Միկետի գործունեության վերաբերյալ ակնարկներ։

## Ծանոթագրություններ

Կատեգորիա:Հայերը Հունգարիայում
Կատեգորիա:Ռումինահայ արձակագիրներ
Կատեգորիա:Ռումինահայ հասարակական գործիչներ
Յոսիպ Ստանիշիչ

**Յոսիպ Ստանիշիչ** (խորվ․՝ [jǒsip stǎniʃitɕ], ), խորվաթ ֆուտբոլիստ, պաշտպան։ Հանդես է գալիս գերմանական Բունդեսլիգան ներկայացնող «Բավարիայի» կազմում։ Հիմնականում հանդես է գալիս կենտրոնական պաշտպանի դիրքում, սակայան անհրաժեշտության դեպքում կարող է հանդես գալ պաշտպանության ցանկացած հատվածում։

## Ակումբային կարիերա
Ստանիշիչը «Բավարիա II»-ի կազմում իր դեբյուտը նշել է 2019 թվականի հուլիսի 26-ին Լիգա 3-ի շրջանակներում կայացած «Ուերդինգենի» դեմ խաղում։ Նա առաջին խաղակեսից հետո փոխարինել է Անխելո Մայերին, իսկ հանդիպումն ավարտվել է մյունխենյան թիմի հաղթանակով՝ 2-1 հաշվով։

Բունդեսլիգայի շրջանակներում խորվաթ ֆուտբոլիստը իր դեբյուտը նշել է 2021 թվականի ապրիլի 10-ին «Ունիոն Բեռլինի» դեմ կայացած խաղի ընթացքում։ Նա խաղը սկսել է հիմնական թիմի կազմում՝ որպես ձախ պաշտպան։ 2021 թվականի հուլիսի 1-ին Յոսիպը կնքել է իր առաջին պրոֆեսիոնալ պայմանագիրն է կնքել «Բավարիայի» հետ մինչև 2023 թվականը։ Նա հիմնական թիմի կազմում մասնակցել է Յուլիան Նագելսմանի գլխավորությամբ առաջին պաշտոնական հանդիպմանը, որը տեղի է ունեցել 2021 թվականի օգոստոսի 13-ին «Բորուսիա Մյունխենգլադբախի» դեմ։ Չորս օր անց Ստանիշիչը կրկին հիմնական թիմի կազմում մասնակցել է Գերմանիայի Սուպերգավաթի խաղարկության շրջանակներում կայացած «Բորուսիա Դորտմունդի» դեմ խաղին, որին արդյունքով մյունխենյան ակումբը ճանաչվել է Գերմանիայի սուպերգավաթակիր(3-1)։

Սեպտեմբերի 14-ին Յոսիպ Ստանիշիչը իր նորամուտն է նշել նաև Չեմպիոնների լիգայում՝ մասնակցելով «Բարսելոնայի» դեմ խաղին, որի 82-րդ րոպեին փոխարինել է Նիկլաս Զյուլեին։

## Անձնական կյանք
Ստանիշիչի ծնողները՝ Դամիրն ու Սանդրան Խորվաթիայի Սլավոնական բրոդ քաղաքից են։

## Վիճակագրություն

## Ձեռքբերումներ
* Գերմանիայի սուպերգավաթակիր - 2021

## Ծանոթագրություններ

## Արտաքին հղումներ
* 

Կատեգորիա:2000 ծնունդներ
Կատեգորիա:Ապրիլի 2 ծնունդներ
Կատեգորիա:Բայեր Լևերկուզենի ֆուտբոլիստներ
Կատեգորիա:Բավարիա Մյունխենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Խորվաթիայի հավաքականի ֆուտբոլիստներ
Կատեգորիա:Մյունդեն քաղաքում ծնվածներ
Կատեգորիա:Մյունխեն 1860-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Աննա Կազանջյան

** Աննա Կազանջյան Լոնգոբարդո** (), «Woodward Clyde Group» ինժեներական ընկերության նախկին տնօրեն և «Unisys Corp» համակարգիչների ընկերության նախկին գործադիր տնօրեն, եղել է «Saturn» հրթիռային նավիգացիոն համակարգի, «Viking» տիեզերական նախագծի, «Avangard» հեռահաղորդակցության համակարգի մշակող, համարվում է Կոլումբիայի համալսարանում մեքենաշինության գծով գիտությունների բակալավրի կոչում ստացած առաջին կինը։

Աննա Կազանջյանի անունն ընդգրկվել է Նյու-Յորքի 100 ամենաազդեցիկ կանանց» ցուցակում։ Եղել է կանանց շահերի պաշտպան։

## Կենսագրություն
Աննա Կազանջյանը ծնվել է 1928 թվականին, Նյու Յորք քաղաքոում։ Հայրը եղել է հալեպահայ ներգաղթյալ, մայրը եղել է Կոստանդնուպոլսից, օրիորդական ազգանունը եղել է Յազեջյան։ Աննայի ընտանիքը վերապրել է Հայոց ցեղասպանությունը և Առաջին համաշխարհային պատերազմից հետո գաղթել ԱՄՆ։

Վաղ տարիքից Աննան հետաքրքրվել է գիտությամբ։ 1949 թվականին Աննան դարձել է առաջին կինը, որը մեքենաշինության բնագավառում Կոլումբիայի համալսարանում ստացել է բակալավրի աստիճան։ 1952 թվականին նույն համալսարանում ստացել է մագիստրոսի աստիճան։ Իր ուսանողական աշխատանքի ընթացքում Աննան հետաքրքրվել է անալոգային և թվային համակարգչային հավելվածներով և բավականին ներդրում ունեցել տիեզերագնացության տեխնիկայի ոլորտում։ Նա համարվում է առաջին կանանցից մեկը, որը աշխատել է ԱՄՆ ռազմածովային ուժերի սուզանավերի, կործանիչների և այլ նավերի վրա։ Կազանջյանը նախագծել և գնահատել է սուզանավի ճշգրտման համար օգտագործվող սուզանավային քարշակներ, աշխատել է «Սատուրն» և «Վիկինգ» տիեզերական տիիեզերական համակարգի ստեղծման վրա, զբաղվել Պենտագոնի համար ստեղծված «Ատլաս» տեսակի բալիստիկ համակարգերի թռիչքի հաշվարկման աշխատանքներով։

Հետագայում նա դարձավ «Unisys Corp» համակարգիչների ընկերությանի պաշտպանական ստորաբաժանման առաջին կին գործադիր տնօրենը։ Նա աշխարհի մոտ 100 վայրում եղել է բարդ ռազմական և եղանակային ռադիոտեղորոշիչ համակարգերի կազմակերպման պատասխանատուն։

Ամերիկացի քաղաքական գործիչ Նելսոն Ռոքֆելլերը Աննա Կազանջյանին նշանակել է Նյու Յորքի նահանգային կանանց խորհրդի անդամ։ 1966-1970 թվականներին նա  եղել է Նյու Յորքի Տեխնիկական ընկերությունների խորհրդի տնօրեն։

Աննա Կազանջյանը համարվում է ԱՄՆ-ում առաջին կինը, որն արժանացել է Կոլումբիայի համալսարանի ինժեներ-շրջանավարտների ասոցիացիայի բարձրագույն պարգևը՝ Էգլեսթոնի մեդալ։ Եղել է Կոլումբիայի համալսարանի շրջանավարտների խորհրդի առաջին կին նախագահը, ինչպես նաև Ճարտարագետ-մեխանիկների ամերիկյան ընկերության (ASME) երկարամյա ակտիվ անդամ։

Մահացել է Նյու Յորքում, 2020 թվականի դեկտեմբերի 7-ին։

## Ծանոթագրություններ

## Արտաքին հղումներ
* Columbia introduction of Anna Longobardo
* Columbia engineering newsletter 2010

Կատեգորիա:Ամերիկահայ ճարտարագետներ
Կատեգորիա:Կոլումբիայի համալսարանի շրջանավարտներ
Կատեգորիա:Ճարտարագետներ այբբենական կարգով
Կատեգորիա:Երկարակյացներ
Էվդիալիտ

thumb|220px
**Էվդիալիտ**,  ( - լավ և  *διαλυτός*  – լուծվող), միներալ։
 
Քիմիական կազմը՝ Na_4Ca_2Zr[Si_6O_{17}(OH, Cl)_2]: Խառնուրդների ձևով պարունակում է հազվագյուտ հողեր։ Բյուրեղագիտական համակարգը տրիգոնային է, կարծրությունը՝ 5–5,5, խտությունը՝ 2700–3000 կգ/մ³, գույնը՝ վարդագույն կարմիր, կարմրագորշ։ Էվդիալիտով հարուստ հիմքային ապարները հումք են ցիրկոնիումի ստացման համար։

Կատեգորիա:Միներալներ
Էվստատիկ տատանումներ

**Էվստատիկ տատանումներ**, համաշխարհային օվկիանոսի և նրա հետ կապված ծովերի մակարդակի դանդաղ («դարավոր») տատանումներ։ Ըստ սկզբնական տեսակետի (Զյուս, 1885), էվստատիկ տատանումների պատճառ էր համարվում Երկրի ջրի ընդհանուր ծավալի փոփոխությունը (օրինակ, սառցադաշտերի առաջացման և հալման դեպքում)։ Հետագայում առաջ քաշվեց այն դրույթը (Շտիլլե, Պոմպեցկի), որ էվստատիկ տատանումները հիմնականում երկրակեղևի շարժումների արդյունք են։ Այժմ հետազոտողների մեծ մասը գտնում է, որ երկու գործոնն էլ կարևոր են, և էվստատիկ տատանումներ առաջանում են ինչպես տատանողական տեկտոնական շարժումների ազդեցությամբ՝ օվկիանոսային իջվածքների տարողության, այնպես էլ օվկիանոսների ջրի ընդհանուր քանակի փոփոխության հետևանքով։ 

Կատեգորիա:Օվկիանոսագիտություն
Կատեգորիա:Երկրաբանական գործընթացներ